د افغانی سرې میاشتې پچیراګام روغتیایی ټیم په بټی کوټ کې سلګونه هېوادوالو ته روغتیایی خدمات وړاندې کړی دی. د ننګرهار ولایت په بټی کوټ ولسوالۍ کې د یو کمپاین له مخې د افغانی سرې میاشتې پچیراګام ګرځنده روغتیایی ټیم په تېره یوه اونۍ کې ۵۷۳ تنه او پی ډی ناروغان، چې ۲۰۲ یې له پنځو کلونو کم عمره ماشومان او نور یې لویان دی، معاینه او وړیا درمل یې ور کړی دی. په همدې توګه ۲۱۱ کوچنی ماشومان د بېلابېلو ناروغیو پړ وړاندې واکسین شوی او ۲۱۰ مېرمنو ته د ټی ډی واکسین شوی دی. د پورته یادو شویو خدماتو سربېره د ننګرهار د بټی کوټ ولسوالۍ په بر مشواڼی، کتار کلی، شهیدانو کلی، کوز مشواڼی او سه پای کلی کې ۱۶۶ ښځینه او نرینه وو کسانو ته د یو شمېر ساری او ِغیر ساری ناروغیو اړوند عامه پوهاوی ور کړل شوی. د یادولو وړ ده، چې افغانی سره میاشت اوس مهال په ټول هېواد کې ۹۷ ګرځنده روغتیایی ټیمونه لری، چې زیاتره په هغو سیمو کې فعالیت کوی، چې هغوی روغتیایی کلینیکونو ته لاسرسی نه لری. 09:49 PM د ا.س.م د ننګرهار نشرات 09:49 PM